open-index/open-wikipedia-markdown huggingface dataset:
Kankaantausta

**Kankaantausta** on kylä Kokemäellä. Se sijaitsee noin 10 kilometrin päässä kaupungin keskustasta Huittisiin johtavan *Ronkantien* varrella. 

Alueella on toiminut kyläkauppa ja Kankaantaustan koulu, joka kuitenkin lakkautettiin vuonna 2005.

## Historia
Kivikaudella 5000–4000 eaa. alueella oli varhaista asutusta, sillä ns. Litorinameren lahdet ulottuivat Kankaantaustaan asti. Kivikautista jäämistöä onkin seudulta löytynyt runsaasti. Pronssi- ja rautakauden tiedot ovat heikompia, tosin muutamia esineitä on siltäkin ajalta seudulta löydetty. 

Alussa asutus keskittyi Kokemäenjoen varrelle joen toimiessa kuljetusreittinä. Teitä oli vähän ja nämäkin olivat osan vuotta huonokuntoisia. Alueen vanhimpia teitä oli Suurena postireittinä tunnettu Kokemäeltä Huittisten kautta Hämeenlinnaan kulkenut tie, joka oli jo merkitty Kustaa II Aadolfin aikaiseen karttaan. Tämän tien varteen Ronkankankaan Huittisten puoleista päätä ruvettiin kutsumaan Kankaantaksi, josta myöhemmin muodostui Kankaantausta. Varsinainen kirjatietoihin perustuva astus alkoi torpparikaudella. 1800-luvun alussa alueella oli ainakin yksi kirjoihin merkitty talo; Kangas Lauri, muu asutus oli pääasiassa torppareita.

## Katso myös
*Kokemäki

## Lähteet
*http://www.kokemaki.fi
Mikojan MiG-35

**MiG-35** on Mikojan–Gurevitšin hävittäjälentokoneen MiG-29M OVT () vientimalli. Kone on varustettu suihkuvirtauksen suuntauksella varustetuilla RD-33 OVT -moottoreilla. MiG-35 esiteltiin ensi kerran elokuussa 2005 MAKS-ilmailunäyttelyssa Moskovassa ja ulkomailla Aero India-2007 show’ssa. Koneessa on uusi viidennen sukupolven Žuk-AE AESA-tyypin () -tutka.

Venäjä on käyttänyt konemallia Ukrainaan kohdistamaassaan hyökkäyssodassa (2022–). Jotkut länsimaalaiset lähteet ovat arvioineet konemallin olevan puutteellinen verrattuna viidennen sukupolven hävittäjiin; toisaalta venäläiset tahot ovat kommentoineet konemallia käytettävän Ukrainassa testaustarkoituksessa ennen mahdollista sarjatuotannon aloittamista.
 
MiG-35 oli mukana useissa tarjouskilpailuissa. Konetyyppi osallistui muun muassa Intian ilmavoimien 4 miljardin dollarin 126 koneen tilauskilpailuun yhdysvaltalaisen, ruotsalaisen ja ranskalaisen hävittäjän kanssa, muttei tullut valituksi. Intialla oli ennestään 16 MiG-29K/KUB -konetta lentotukialus INS Vikramadityalla.

## Lähteet

## Aiheesta muualla

* Russia sells its latest fighter jets to India (RIA)
Head Music

**Head Music** on brittiläisen Suede-nimisen yhtyeen neljäs levy. Se julkaistiin 3. toukokuuta 1999. Levy-yhtiö oli Nude Records ja levyn tuottajina olivat Steve Osborne ja Bruce Lampcov.

## Kappaleluettelo
# "Electricity" (Anderson/Codling/Oakes) – 4:39 
# "Savoir Faire" (Anderson) – 4:37 
# "Can't Get Enough" (Anderson/Codling) – 3:58 
# "Everything Will Flow" (Anderson/Oakes) – 4:41 
# "Down" (Anderson/Oakes) – 6:12 
# "She's in Fashion" (Anderson/Codling) – 4:53 
# "Asbestos" (Anderson/Codling) – 5:17 
# "Head Music" (Anderson) – 3:23 
# "Elephant Man" (Codling) – 3:06 
# "Hi-Fi" (Anderson) – 5:09 
# "Indian Strings" (Anderson) – 4:21 
# "He's Gone" (Anderson/Codling) – 5:35 
# "Crack in the Union Jack" (Anderson) – 1:56

## Kokoonpano
* Brett Anderson – laulu
* Richard Oakes – kitara
* Simon Gilbert – rummut
* Mat Osma – elektroninen basso
* Neil Codling – kosketinsoitin, syntetisaattori

## Lähteet
Diplo

**Diplo** (oik. **Thomas Wesley Pentz**, s. 10. marraskuuta 1978 Tupelo, Mississippi) on yhdysvaltalainen Los Angelesissa toimiva DJ, tuottaja, rap-muusikko ja lauluntekijä.

Hän perusti ja johtaa levy-yhtiö Mad Decent:iä ja osallistui voittoa tavoittelemattoman Heaps Decent organisaation perustamiseen. Hän on myös työskennellyt opettajana Philadelphiassa. Diplo on jäsenenä elektronisessa dancehall-yhtyeessä Major Lazerissa.

Julkisuuteen nousun aikoihin Diplo työskenteli brittiläisen muusikon M.I.A.:n kanssa, jonka sanotaankin luoneen hänelle näkyvyyttä. Myöhemmin Diplo ja toinen M.I.A.:n musiikkia tuottanut Switch perustivat dancehall-yhtyeen Major Lazerin. Sittemmin Diplo on tuottanut ja tehnyt mixtapeja tunnettujen nimien kuten Beyoncén, No Doubtin, Justin Bieberin, Usherin, Snoop Lionin, G-Dragonin kanssa. 

Diplon alias, lyhennelmä *[[Diplodocus]]*, juontaa hänen lapsuudestaan, jolloin hän oli kiinnostunut dinosauruksista.

## Diskografia

## Lähteet
Majid Abdullah

**Majid Ahmad Abdullah Muhammad** (s. 1. marraskuuta 1959 Jedda) on saudiarabialainen entinen jalkapalloilija.

Abdullah pelasi koko uransa Al-Nasrissa ja Saudi-Arabian jalkapallomaajoukkueessa. Hän on molempien kaikkien aikojen paras maalintekijä, seurajoukkueessa maaleja syntyi uran aikana 324 ja maajoukkueessa 139 ottelussa 67. Ystävyysottelutkin huomioiden hänen maajoukkue-ennätyksensä on kuitenkin peräti 209 maalia.

Abdullah pelasi myös jalkapallon maailmanmestaruuskilpailuissa 1994, lopettaen vuonna 1978 alkaneen maajoukkueuransa turnaukseen.
Attack of the A.L. People

**Attack of the A.L. People** on Apulanta-yhtyeen ensimmäinen pitkäsoitto, joka julkaistiin tammikuussa 1995 . Musiikkityylistä yritettiin tehdä levyllä kevyempää kuin aiemmilla Apulannan julkaisuilla, ja albumin musiikki onkin pitkälti punk-sävytteistä mollipoppia. Yhtye on jälkeenpäin pitänyt levyä ainoana tyylillisenä syrjähyppynään, vaikka levyltä klassikoita löytyykin kuten ”Päivästä toiseen” ja ”Ilona?”, joka on noussut suureksi hitiksi fanien keskuudessa, vaikkei sitä koskaan singlellä julkaistukaan. .

Yhtye julkaisi levystä uudelleennauhoitetun version vuonna 2014 nimellä ”Revenge of The A.L people”. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Toni Wirtanen – laulu, kitara
* Tuukka Temonen – basso
* Sipe Santapukki – rummut 

## Lähteet
Hubert Beuve-Méry

**Hubert Beuve-Méry** (5. tammikuuta 1902 Pariisi – 6. elokuuta 1989 Fontainebleau) oli ranskalaisen toimittaja ja sanomalehti Le Monden ja sen sisarlehden Le Monde diplomatiquen perustaja.

Ensimmäisen maailmansodan aiheuttamista vaikeuksista lapsuus- ja nuoruusiässä sekä erittäin vaatimattomista lähtökohdista hän sai kuitenkin ulkopuolista tukea ja pääsi opiskelemaan yliopistoon. Valmistumisen jälkeen hän matkusti Prahaan, jossa hän opetti lakia kaupungin Ranskan instituutissa (Institut français de Prague). Siellä ollessaan hän perehtyi nousevaan sotilaalliseen vaaraan Euroopassa ja samalla hän toimi useiden pariisilaisten sanomalehtien kirjeenvaihtajana.

Vuosina 1940&ndash;1941 hän toimi opetuksen johtajana École des cadres d'Uriage -oppilaitoksessa. Vichyn hallitus perusti tämän oppilaitoksen Ranskan antautumisen jälkeen ja sen tarkoituksena oli valmistaa ranskalaisia loppututkinnon suorittaneita nuoria tehtäviin valtakunnan hallinnon parissa. Pääministeri Pierre Laval sulki koulun vuonna 1942 ja melkoinen osa sen henkilökunnasta siirtyi Ranskan valtarintaliikkeeseen.

Beuve-Méry kirjoitti Esprit-lehdessä vuonna 1941 artikkelin aiheesta "Kansalliset vallankumoukset, inhimillinen vallankumous". Kirjoituksessaan hän julisti: "Vallankumous vaatii johtajan, päälliköitä, joukkoja, uskon tai myytin. Kansallisella vallankumouksella on johtajansa ja hänen ansiostaan sillä on myös toimintapolitiikkansa suuret linjat. Mutta sille etsitään vielä päälliköitä". Kansallisella vallankumouksella Beuve-Méry tarkoitti Wichyn hallituksen toimintaohjelmaa ja sen ajankohdan analyysia.

## Maihinnousun jälkeen
Arvostettu ranskalainen sanomalehti *[[Le Temps (Ranska)|Le Temps]]* oli sodan aikana lakkautettu. Vuonna 1944 kenraali Charles de Gaulle pyysi Beuve-Méryä perustamaan uuden lehden tukemaan vapaan Ranskan hallitusta. Näin syntyi sanomalehti *[[Le Monde]]*, jonka johtotehtävissä Beuve-Méry toimi aina eläköitymiseensä saakka. Hän käytti lehdessään nimimerkkiä Sirius.

Beuve-Mérylle myönnettiin vuonna 1972 Vapauden kultainen kynä.

## Lähteet
David Knopfler

**David Knopfler** (s. 27. joulukuuta 1952 Glasgow) on skotlantilaissyntyinen englantilainen kitaristi, laulaja ja lauluntekijä. Hän soitti rytmikitaraa veljensä Mark Knopflerin johtamassa Dire Straits -yhtyeessä sen ensimmäisellä kolmella albumilla ja aloitti vuoden 1980 jälkeen soolouran.

## Elämä ja ura
David Knopfler syntyi Glasgow’ssa Skotlannissa 27. joulukuuta 1952 ja kasvoi Newcastlessa Englannissa. Hän kävi Bristolin teknillistä yliopistoa ja työskenteli sen jälkeen sosiaalityöntekijänä Lontoossa. Siellä hän perusti isoveljensä Mark Knopflerin ja kämppäkaverinsa John Illsleyn kanssa Dire Straits -yhtyeen. David soitti yhtyeessä rytmikitaraa sen kahdella ensimmäisellä albumilla *[[Dire Straits (albumi)|Dire Straits]]* (1978) ja *[[Communiqué]]* (1979). Hän soitti myös kolmannella albumilla *[[Making Movies]]* (1980) mutta jätti yhtyeen ennen albumin ilmestymistä, eikä hänen nimeään ole mainittu albumin tekijätiedoissa. Knopfler oli vuonna 1978 äänitetyn ja 1995 julkaistun Dire Straitsin livealbumin kappaleen ”What’s the Matter Baby?” toinen kirjoittajista.

David Knopflerin esikoisalbumi *Release* ilmestyi vuonna 1983. Albumilla on hänen itsensä kirjoittamia kappaleita, ja sillä vierailevat myös Dire Straitsin Mark Knopfler ja John Illsley. Knopfler julkaisi 1980-luvulla myös albumit *Behind the Lines* (1985), *Cut the Wire* (1986) ja *Lips Against the Steel* (1988). Hän kirjoitti lisäksi musiikkia teatteriin ja televisioelokuviin.

1990-luvulla Knopfler julkaisi albumit *Lifelines* (1991), *The Giver* (1993) ja *Small Mercies* (1995). Hänen albuminsa saivat kriitikoilta kiitosta mutta eivät nostaneet häntä kovinkaan tunnetuksi. 2000-luvulla Knopfler julkaisi albumit *Wishbones* (2001), *Ship of Dreams* (2004) ja *Songs of the Siren* (2006) sekä runokirjan *Blood Stones and Rhythmic Beasts* (2005).

## Sooloalbumit
* 1983 – *Release*
* 1985 – *Behind the Lines*
* 1987 – *Cut the Wire*
* 1988 – *Lips Against the Steel*
* 1991 – *Lifelines*
* 1994 – *Giver*
* 1994 – *Small Mercies*
* 2001 – *Wishbones*
* 2004 – *Ship of Dreams*
* 2006 – *Songs for the Siren*
* 2009 - *Anthology: 1983-2008* (vain USA:ssa)
* 2011 - *Acoustic* (Harry Bogdanovsin kanssa)
* 2013 - *Made in Germany (Live in Erfurt)* (Harry Bogdanovsin kanssa)
* 2015 - *Grace*
* 2016 - *Anthology Vol. 2 & 3*
*2020 - Last Train Leaving

## Lähteet

## Aiheesta muualla
* Viralliset kotisivut
Pohjalevy

**Pohjalevy** on useissa eri automalleissa käytettävien yhteisten rakenneosien kokonaisuus. Nimitys pohjalevy on harhaanjohtava, koska kokonaisuus voi olla huomattavasti laajempi, mutta sitä käytetään yleisesti puhekielessä. Englannin kielessä käsite tunnetaan nimellä *platform*. Alkuaan pohjalevy saattoi todella olla jonkin aikaisemman automallin pohja, jota hyödynnettiin toisessa mallissa, kuten esimerkiksi Karmann Ghiassa hyödynnettiin VW Kuplan pohjaa.

Nykyään monet autonvalmistajat suunnittelevat uudet mallit olemassa olevalle pohjalevylle. Tämä on hyvin kustannustehokasta, koska kokonaan uuden mallin kehittämiskustannukset olisivat ylivoimaiset kullekin mallille erikseen. Autonsuunnittelussa eletään kuitenkin murrosvaihetta. Esimerkiksi Volkswagen-konserni käyttää samaa modulaarista perusrakennetta lähes kaikissa valmistamissaan henkilöautoissa. *[[Volkswagen Group MQB -pohjalevy|Modularer Querbaukasten]]* -nimen saaneen perusrakenteen mittoja muuttamalla voidaan tuottaa uusia malleja pikkuautoista edustusautoihin samoilla perusratkaisuilla. Ensimmäinen MQB-rakenteeseen perustuva malli on vuosimallin 2012 Audi A3.
 
## Esimerkkejä yhteiselle pohjalevylle tehdyistä malleista
### Volkswagen A5 (PQ35)
*Volkswagen Touran
*Audi A3 II
*Volkswagen Caddy
*SEAT Altea
*VW Golf/Rabbit V, VI
*Skoda Octavia II
*SEAT Toledo III
*VW Jetta/Vento/Bora V, VI
*SEAT León II
*VW Eos
*Audi TT II
*Volkswagen Tiguan
### Ford EUCD
*Ford Mondeo
*Ford Galaxy
*Volvo S80

### GM/Fiat Premium
*Alfa Romeo 159
*Alfa Romeo Brera

## Lähteet
Ehjä (albumi)

**Ehjä** on Hajonnut EP:n jälkeinen Apulannan toinen pitkäsoitto, joka toi Apulannan suuren yleisön tietoisuuteen. Levyllä Apulanta pääsi JJ-Studion kautta omaan soundiinsa.  Apulanta muutti tyylinsä Ehjä-albumille ensimmäisten julkaisujen tapaan raskaammaksi punkiksi ensimmäisen pitkäsoiton popista. Sanoituksia muutettiin rankemmiksi ja ensimmäisellä albumilla käytetyt syntetisaattorit korvattiin kitaravallilla. Albumi menestyi hyvin ja myi yli kultaa. Levyltä julkaistiin vain yksi single, promona julkaistu PVC-unelmia.

Albumi ylsi parhaimmillaan Suomen virallisen listan sijalle 4 kuudennella listaviikollaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Toni Wirtanen – laulu, kitara
* Tuukka Temonen – basso
* Sipe Santapukki – rummut 

## Lähteet
Kirjosiipikiuru

**Kirjosiipikiuru** (*Alaemon alaudipes*) on kiurujen heimoon kuuluva varpuslintu.

## Koko ja ulkonäkö
Linnun pituus on 19–22&nbsp;cm ja paino 35–46&nbsp;g. Isokokoinen kiuru, jolla on pitkät jalat ja pitkä, hieman alaspäin kaareva nokka. Alapuoli on valkoinen, selkä vaaleanruskea, ja rinnassa ja päässä on tummia ja vaaleita kuvioita. Pyrstö on musta ja siiven yläpinta mustavalkoinen. Naaras on väreiltään hiukan koirasta vaatimattomampi. Melko peloton, pakenee tavallisesti juosten. Koiraalla on huomiota herättävä laululento.

## Esiintyminen
Pakistanista Pohjois-Afrikan kautta aina Kap Verdelle saakka. Lajista tunnetaan ainakin 3 alalajia. Ei pesi Euroopassa eikä sitä ole tavattu Suomessa. Paikkalintu.

## Elinympäristö
Asuu aroilla, aavikoilla ja muilla kuivilla avomailla. Yleensä melko kesy ja mieluummin juoksee kuin lentää ihmistä pakoon.

## Lisääntyminen

Pesä on maassa mättäässä tai ruohoston kätköissä. Munia on 2–4 yleensä 3, joita naaras hautoo noin 2 viikkoa. Poikaset lähtevät pesästä 12–13 päivän ikäisinä ja oppivat lentämään muutamaa päivää myöhemmin. Perhe pysyttelee yhdessä vielä ainakin kuukauden. Pesyeitä on joskus 2 kesässä.

## Ravinto
Syö pääasiassa selkärangattomia, joita se kaivelee maasta pitkällä nokallaan. Syö myös kasvien osia.

## Lähteet
* 

### Viitteet

## Aiheesta muualla
*
Nanosatelliitti

**Nanosatelliitti** on  hyvin pieni satelliitti, jonka paino on alle 10 kg tai kokoluokassa 1–10 kilogrammaa.

"Nano" ei tässä yhteydessä ole miljardisosaa merkitsevä, vaan kertoo siitä, että satelliitti on pienempi kuin mikrosatelliitti.

Yhdysvaltain asevoimien tutkimusoriganisaatio DARPA on kehittänyt nanosatelliitteja. Kehittäjiin kuuluvat myös eräät yliopistot. Esimerkki nanosatelliitista on argentiinalainen vuonna 2007 laukaistu Pehuensat-1.

Tämän kokoisen satelliitin ongelmiin kuuluu mm. sen tietoliikenne - miten toteuttaa radiotekniikka siten, että satelliitti pystyy välittämään keräämänsä datan Maahan. Viittaus nanosatelliittiin hyvin pienenä satelliittina on sidoksissa käsitteen syntyaikaan, 1990-lukuun. Tätäkin pienempi satelliittikategoria, pikosatelliitti, on syntynyt 2000-luvun alussa. 

## Cubesat

Tunnetuin nanosatelliitti on CubeSat, joka on kehitetty kalifornialaisessa yliopistossa. Niitä saa joko piirustuksina tai rakennussarjoina ja useat maat - muun muassa Sveitsi ja Viro - ovat kehittäneet niistä ensimmäisen oman satelliittinsa. Vuonna 2010 myös Suomen ensimmäistä satelliittia, Aalto-1stä, kehitettiin Cubesat-perustalta. Aalto-1 -satelliitti laukaistiin avaruuteen vuonna 2017.

## Muita
Intian avaruushallinto pohti vuoden 2011 alussa nanosatelliittien tai pienten mikrosatelliittien laivastojen käyttöä avaruustekniikassa, että laukaistaisiin satoja pieniä avaruusaluksia tekemään muutaman ison työ mutta esimerkiksi kaukokartoituksessa sillä erotuksella, että paikka- ja aikaresoluutio paranisivat.  Vaikka tällaiset satelliitit toimisivat matalilla kiertoradoilla, niiden käyttö parvina voi merkitä hyvin merkittävää avaruusromun kasvua. Intian ensimmäinen nanosatelliitti Jugnu laukaistaan vuonna 2011. 

Yhdysvaltain ilmavoimilla oli opiskelijakilpailu Nanosat 6, jonka voitti vuoden 2011 alussa Michiganin teknillisen yliopiston tiimi. Viisipäiväinen kilpailu pidettiin Kirtlandin lentotukikohdassa Albuquerquessa ja siihen osallistui 11 yliopistotiimiä. Voittaja sai rahoituksen satelliitin kehittämiseen ja ilmaisen laukaisun avaruuteen. 

NASA aloitti vuoden 2011 alussa 2 miljoonan dollarin "Nano-Satellite Launcher Challenge"-kilpailun nanosatelliittien laukaisujen kehittämiseksi. 

Viimeisellä sukkulalennolla 20. heinäkuuta 2011 Sukkulasta lähetettiin kiertoradalle sotilaallinen teknologiakoe, Pico Satellite Solar Cell Testbed 2 (PSSC2) nanosatelliitti (kooltaan 5x5x10 tuumaa, paino alle 4 kg). Sen toteutti The Aerospace Corporation yhdessä Yhdysvaltain ilmavoimien Space and Missile Systems Center's Development Planning Directoraten kanssa.

## Katso myös
* CubeSat, tyypillisesti 1-3 kg
* Pikosatelliitti, 0,1–1 kg
* Mikrosatelliitti, 10–100 kg

## Lähteet

## Aiheesta muualla
*Teich's Tech Tidbit of the Week December 13, 1999 Nanosats
Pyytinamit

**Pyytinamit** (*Nothoprocta*) on eteläamerikkalainen tinamien heimoon kuuluva lintusuku, johon kuuluu kuusi lajia. Pyytinamit elävät suurimman osan ajastaan maassa. Niitä näkee harvoin, ja monet lajit elävät pimeissä metsissä.

## Lajit
* Peruntinami (*Nothoprocta taczanowskii*)
* Pyytinami (*Nothoprocta ornata*)
* Chilentinami (*Nothoprocta perdicaria*)
* Pensastinami (*Nothoprocta cinerascens*)
* Andientinami (*Nothoprocta pentlandii*)
* Käyränokkatinami (*Nothoprocta curvirostris*)

## Lähteet
Aivan kuin kaikki muutkin

**Aivan kuin kaikki muutkin** on Apulannan neljäs studioalbumi. Albumin tyyli on aiempia levyjä rauhallisempi, kokeellisempi ja vähemmän punk. Levyn kappaleille ei haluttu antaa nimiä, vaan niminä käytetään numerosarjoja 001, 002, 003 jne. tai 0001, 0002, 0003 jne. Levyn seitsemäs, kahdeksas, yhdeksäs ja kymmenes kappale esiintyvät joissain yhteyksissä nimillä Teit meistä kauniin, Hallaa, Mex-Tex Cowboy ja Kaupungissa.

Albumin menestynein kappale on seitsemäs kappale eli Teit meistä kauniin. Se myi tuplaplatinaa. Lisäksi se pysyi singlelistan ykkösenä peräti 35 viikkoa; pitempään kuin yksikään muu suomalainen single-levy. Singlenä julkaistiin myös kahdeksas kappale eli Hallaa. Kymmenennestä kappaleesta ("0010") on tehty musiikkivideo, joka koostuu Saara Kankaanpään yhtyeestä ottamista valokuvista. 

Albumi ylsi ensimmäisellä listaviikollaan Suomen virallisen listan sijalle kaksi, mutta nousi kolmannella listaviikollaan ensimmäiseksi.

## Kappaleet
# 
# 
# 
# 
# 
# 
# 
# 
# 
#  kappale päättyy n. 4 min 25 s kohdalla, jonka jälkeen seuraa hiljaisuutta ja 002 kertosäe a cappella

## Kokoonpano
* Toni Wirtanen – laulu, kitara
* Tuukka Temonen – basso
* Sipe Santapukki – rummut, taustalaulu

## Arvostelut
* Imperiumi.net: 
* Rumba: 
* Soundi: 

## Lähteet
Wojtek Wolski

**Wojciech "Wojtek” Wolski** (s. 24. helmikuuta 1986 Zabrze, Puola) on puolalaissyntyinen, Kanadan kansalaisuuden omaava entinen ammattilaisjääkiekkoilija. Pelipaikaltaan isokokoinen Wolski oli vasen laitahyökkääjä, joskin vielä juniorivuosinaan hän pelasi pääasiassa keskushyökkääjänä. Wolskin serkku Sebastian Mila on maajoukkuetason jalkapalloilija. Wolski pelasi urallaan yhdeksän kautta NHL-liigassa ja seitsemän kautta KHL-liigassa.

## Ura
Lahjakkaasta puolalaisesta jalkapalloilijasuvusta tuleva Wolski päätyi jääkiekkoilijaksi vanhemman veljensä kautta perheen muutettua Saksan kautta Kanadaan Wolskin ollessa muutaman vuoden ikäinen. Toronton alueen juniorijoukkueissa saavutettu menestys takasi ensimmäisen kierroksen varauksen NHL:n vuoden 2004 varaustilaisuudessa, ja Wolski pelasi ensimmäiset NHL-ottelunsa Colorado Avalanchen paidassa kaudella 2005–2006 pärjättyään hyvin kautta edeltävällä harjoitusleirillä.

Toisella kaudellaan Wolski murtautui Coloradon vakiokokoonpanoon. Maaliskuussa 2010 Wolski kaupattiin Phoenix Coyotesiin vaihdossa Peter Muelleriin ja Kevin Porteriin. Kauden lopussa New York Rangers nappasi Wolskin riveihinsä. Kaudella 2011–2012 Wolski pelasi vain yhdeksän ottelua Rangersissa. Hän oli marraskuun alusta tammikuun alkuun sivussa urheilijan tyrän takia. Tammikuun jälkeen Wolski mahtui vain kolme kertaa Rangersin kokoonpanoon. Hänet kaupattiinkin helmikuun lopulla Florida Panthersiin, josta Rangers sai Mike Vernacen ja kolmannen kierroksen varausvuoron .

Panthersissa hän pelasi 22 ottelua ja teki koko kauden aikana 12 pistettä. Washington Capitals solmi ennen kautta 2012–2013 Wolskin kanssa vuoden sopimuksen. NHL:n työsulun aikana Wolski kävi pelaamassa yhdeksän ottelua Puolan liigan KH Sanokin joukkueessa.

Joulukuussa 2020 Wolski ilmoitti lopettavansa ammattilaisuransa.

## Tilastot

## Lähteet
* 
* 
* 

### Viitteet
Leon Czolgosz

**Leon Frank Czolgosz** (5. toukokuuta 1873 – 29. lokakuuta 1901) oli yhdysvaltalainen anarkisti ja Yhdysvaltain presidentti William McKinleyn murhaaja.

Czolgosz oli yksi puolalaisen maahanmuuttajaperheen seitsemästä lapsesta. Hän syntyi Detroitissa, Michiganin osavaltiossa.

## McKinleyn murha
Anarkisti Gaetano Bresci surmasi Umberto I:n Italiassa 29. heinäkuuta 1900. Uutiset saapuivat Yhdysvaltoihin, ja Czolgosz löysi Brescistä esikuvansa.

Czolgosz ampui McKinleytä 6. syyskuuta 1901, ja presidentti kuoli vammoihinsa 14. syyskuuta.

Lyhyessä oikeudenkäynnissä Czolgosz tuomittiin kuolemaan 23. syyskuuta ja teloitettiin sähkötuolilla runsaan kuukauden kuluttua. Czolgosz väitti, että presidentti oli "kunnon ihmisten vihollinen", eikä omien sanojensa mukaan katunut tekoaan.
Kolme (albumi)

**Kolme** on Apulannan kolmas albumi. Albumi alkoi antaa viitteitä Apulannan suosion lisääntymistä ja sitä seurasi asianmukainen keikkakiertue.  Albumi menestyi hyvin ja myi kultaa edeltäjänsä *[[Ehjä (Apulanta)|Ehjä]]n* tapaan. Kappaleesta ”Anna mulle piiskaa” tuli todella menestynyt kappale (monet ovat sitä mieltä, että se on Apulannan menestynein kappale) ja se myi singlenä yli 30 000 kappaletta, eli triplaplatinaa. Kolmelta julkaistiin singleinä myös kappaleet ”Mato”, ”Liikaa” ja ”Mitä vaan” jotka kaikki myivät tuplaplatinaa eli yli 20 000 kappaletta. Levyn kappaleet olivat musiikillisesti samankaltaisia kuin edellisellä levyllä, raskasta punkia ja myös hieman alternative rockia. Joissakin levyn kappaleissa, kuten ”Voiko tämä olla mahdollista” ja ”Kalamiehen toveri” on kuultavissa myös hardcore punk-vaikutteita.

Albumi nousi Suomen virallisen listan sijalle 1.

## Kappaleet
#Paha, paha asia – 02:37 (julkaistu promosinglenä)
#Huomenna – 04:04
#Mitä vaan – 03:37
#Voiko tämä olla mahdollista – 02:21
#Kilpikonna – 03:01
#Liikaa – 03:38
#Todella jossain – 03:57
#Mato – 02:15
#Hemi – 01:58
#Kalamiehen toveri – 02:21
#Anna mulle piiskaa – 03:15
#Lupaus – 02:45
#Ota minut mukaan (ei mainita levyn kansissa) – 06:08

## Kokoonpano
* Toni Wirtanen – laulu, kitara
* Tuukka Temonen – basso
* Sipe Santapukki – rummut 

## Lähteet

## Kirjallisuutta
*
Yaogan 1

**Yaogan 1** on Kiinan kansantasavallan ensimmäinen kaukokartoitussatelliitti, joka on tehty luonnonkatastrofien ennakoimista varten. Läntiset asevoimat ovat nimenneet sen Jian Bing-5:ksi (JB-5), koska satelliitti on valmistettu kansanarmeijan omistamilla tehtailla. 

Sen kehitystyön teki Shanghain avaruuslennon teknologian akatemia. Se laukaistiin 27. huhtikuuta 2006 kello 22:48 UTC Pitkä Marssi-kantoraketilla Taiyuanin laukaisukeskuksesta aurinkosynkrooniselle kiertoradalle, jonka korkeus on noin 620 km. Satelliitin massa on 2700 kg. Satelliitti on ensimmäinen kiinalainen satelliitti, jossa on synteettisen apertuurin tutka (SAR-tutka).

## Sarja satelliitteja
The Yaogan 2 laukaistiin 25. toukokuuta 2007. Sen hyötykuorma lienee optinen kamera.

Yaogan 3 laukaistiin vuonna 2007.

Yaogan 4 laukaistiin 1. joulukuuta 2008. 

Yaogan 5 on lännessä nimetty kuvaavaksi tiedustelusatelliitiksi. Se laukaistiin 15. joulukuuta 2008.

Yaogan 6 laukaistiin 22. huhtikuuta 2009.  Kiina käyttää sitä maan käytön mittauksiin, ympäristön tilan seurantaan, kaupunkien laajenemisen suunnitteluun, sadon arviointiin ja maanjäristys- ja tulva-alueiden kuvaamiseen. Länsimaat väittävät satelliittia kuitenkin tutkasatelliitiksi, yölläkin näkeväksi vakoilusatelliitiksi.

Yaogan 7-kaukokartoitussatelliitti laukaistiin 9.12.2009 Jiuquanin avaruuskeskuksesta.

## Lähteet

## Aiheesta muualla
*Laukaisukuvia
*Yaogan 1 kuvattuna "Gunter's Space Page"-sivustolla
* Uutinen satelliitin laukaisusta
Plastik

**Plastik** on Apulannan viides albumi.  Tällä albumilla jatkui edellisen *[[Aivan kuin kaikki muutkin]]* -albumin kokeellisempi, rauhallisempi ja vähemmän punk -linja. Albumilla käytettiin hyvin paljon Pro Toolsia erilaisten taustaäänten tekemiseen ja joillain kappaleilla on syntetisaattoreita. Albumilta julkaistiin kolme singleä, jotka olivat *Käännä se pois*, *Ei yhtään todistajaa* ja *Maanantai*. Näistä *Käännä se pois* menestyi parhaiten ja myi tuplaplatinaa. Kappaleesta *Terä* tehtiin musiikkivideo Kummeli-sketsisarjaan. Vuonna 2000 se sijoittui Suomen virallisella albumilistalla parhaimmillaan sijalle 1.

## Kappaleet
#
#
#
#
#
#
#
#
#
#

## Kokoonpano
* Toni Wirtanen – laulu, kitara, ohjelmointi
* Tuukka Temonen – basso
* Sipe Santapukki – rummut

### Vierailevat muusikot
* Jaan Wessman – jousisovitukset (kappaleet 4, 6 ja 10)
* Janne Lehtinen – piano
* Kaarle Husgafvel – sello
* Susanna Freund – sello
* Ville "Willy" Mäkinen* – syntetisaattori
* Henrik Perello, Kreeta Hannula, Mikko Perkkola, Minna Väätänen, Sakari Laukkola – viulu
* Minna Linnove – alttoviulu
* Jani Viitanen – taustalaulu
* Nick Triani – taustalaulu

### Tuotanto
* Nick Triani – tuottaja, miksaaja (kappale 3)
* Jani Viitanen – äänittääjä, miksaaja
* Mika Jussila – masteroija
* Dan Tigerstedt – miksaaja (kappale 3)
* Jaakko Vuorenmaa, Juha Juntto, Tarmo Valmela, Saara Kankaanpää – valokuvat

## Arvostelut
* City: *positiivinen*
* Rumba: 8
* Soundi: 

## Aiheesta muualla
* ''Plastik'' discogs.com -sivustolla

## Lähteet
Maximilianus Transilvanus

**Maximilianus Transilvanus (Transylvanus, Transylvanianus)**, myös **[[Transylvania]]n [[Maximilian]]** tai **Maximilian (Maximiliaen) von Sevenborgen** (s. noin. 1490 – k. noin 1538 Bryssel) oli 1500-luvulla elänyt kirjailija, joka kirjoitti ensimmäisen kuvauksen Juan Sebastián Elcanon maailmanympäripurjehduksesta (1519–1522).

Maximilianus Transylvanus oli 1520  julkaissut Augsburgissa latinankielisen teoksen, jossa hän kuvaa sitä tilaisuutta, jossa Espanjan kuningas  Kaarle I kruunattiin Pyhän saksalais-roomalaisen keisarikunnan keisariksi vuonna 1519 Molins de Reissa Espanjassa. Kyseessä oli *Legatio ad sacratissimum ac invictum Caesarem divum Carolum .... ab reverendissimis et illustrissimis principibus ... qua functus est ...Federicus comes palatinus in Molendino regio vlt. Novembris Anno MDXIX* (Augsburg: Sigismund Grimm und Marx Wirsung, 1520).  Tässä vaiheessa Maximilianus nähtävästi jo palveli Kaarlen henkilökohtaisena avustajana ja seurasi hallitsijan mukana tämän matkoilla.
Lämpöhalvaus

**Lämpöhalvaus** eli **hypertermia** syntyy, kun henkilö oleskelee liian kauan kuumassa tilassa, jolloin kehon lämmönsäätelykeskus vaurioituu. Tämän vuoksi kehon lämpötila nousee vaarallisen korkeaksi ilman, että lämmönsäätelymekanismi käynnistyy. Peräsuolesta mitattu lämpötila voi nousta yli 41 °C, ja sisäelimet voivat olla jopa lämpimämpiä. Kyseessä on hengenvaarallinen tila, ja henkilö pitää toimittaa heti sairaalahoitoon.

## Syyt
Kuumassa ilmassa tapahtuva voimakas fyysinen ponnistus voi nuorella ja terveellä ihmisellä johtaa lämpöhalvaukseen. Ilman kuumuuden lisäksi vaikuttavia tekijöitä ovat ilmankosteus, vaatetus sekä hikoilua vähentävä lääkitys. Vanhuksilla riski saada lämpöhalvaus on suurempi.

## Oireet
Terve ihminen hikoilee ollessaan kuumissaan, mutta lämpöhalvauksen saanut ei. Iho on kuuma ja kuiva, hengitys pinnallista ja nopeaa. Valtimosyke on heikko. Lisäksi lämpöhalvaukseen voi liittyä sekavuutta ja tajunnanmenetys.

## Hoito
Lämpöhalvauksen saanut toimitetaan nopeasti sairaalahoitoon. Ajoissa hoitoon päässyt toipuu yleensä täysin, hoitamattomana on kuolemanvaara, jos ruumiinlämpö nousee liian korkeaksi. Lämpöhalvausta voi ehkäistä juomalla reilusti viileää vettä ja totuttelemalla kuumaan ilmaan tai pysymällä viileämmissä tiloissa.

## Lähteet
* Kodin uusi lääkärikirja

## Aiheesta muualla
* Lämpöhalvaus ja auringonpistos, Terveysportti.fi
Luettelo Wimbledonin miesten kaksinpelin voittajista

Wimbledonin tennisturnaus on vuosittain järjestettävä tennisturnaus, joka pelataan ruohokentillä All England Lawn Tennis and Croquet Clubilla Wimbledonin taajamassa Lontoossa, Englannissa. 

## Voittajat

## Katso myös
*Luettelo tenniksen miesten kaksinpelin Grand Slam -voittajista

## Lähteet
Mahavidya

**Kymmenen mahavidyaa** (”suurta viisautta”) ovat hindulaisuudessa suuren jumalattaren eli Devin ilmentymiä. Mahavidyat ovat hindulaisuuden mystisestä perinteestä, tantrasta kumpuavia symboliikaltaan syvästi monimutkaisia jumalattaria, joiden nimet ja aspektit on tarkoitettu herättämään syviä mietiskelyjä jumalallisen äidin, kaikkien jumalten sisäisen naisenergian eli shaktin eri ilmenemismuodoista.

## Lähteet
*Mookerjee, Ajit: *Kali: The Feminine Force* 
*Rawson, Philip: *The Art of Tantra*
Heinola 10

**Heinola 10** on Apulannan kuudes pitkäsoitto. Ilmestyttyään albumi meni suoraan listaykköseksi ja pysyi siellä kolme viikkoa. Levy on myynyt platinaa ensimmäisenä Apulannan levynä.  Levyltä julkaistiin singlenä kolme kappaletta: ”Reunallat”, (jonka singleversion nimi on ”Reunalla”), ”Viivakoodit” ja ”Kadut”. Viivakoodit-single myi platinaa ja Reunallakin kultaa.

Kappale ”Reunallat” valittiin Radio Rockin ”1000 kaikkien aikojen kovinta rock-biisiä” -listan sijalle 884.

## Taustaa

Albumilla yhtye siirtyi kappaleissaan edellisiltä albumeilta raskaammiksi. Nu metal -vaikutteet ilmenevät viisikielisen basson ja seitsemänkielisten kitaroiden kautta, eritoten kappaleissa "Reunalla" ja "Tunnit".

## Kappaleet
# Reunallat – 03:17
# Timantit – 03:11
# Ruhtinaat – 03:28
# Muistijäljet – 03:50
# Käärmeet – 04:50
# Viivakoodit – 03:54
# Kirveltäjät – 04:12
# Kadut – 04:20
# Tunnit – 02:51
# Kaksoishuiput – 04:04

## Kokoonpano
* Toni Wirtanen – kitarat, laulu, hälyäänet
* Sipe Santapukki – lyömäsoittimet, akustinen kitara, sateen- ja ukkosentekijät
* Tuukka Temonen – basso

## Triviaa
Albumin nimi on peräisin yhtyeen kotikaupungin Heinolan keskustaajaman postinumerosta 18100, joka kirjoitettiin ennen nykyisen postinumerojärjestelmän kehittämistä muodossa Heinola 10.

Alun perin "Reunallat"-kappaleen nimi piti olla singleversiossakin oleva Reunalla. Yhtye kuitenkin huomasi että kaikki albumin kappaleet päättyvät t-kirjaimeen, päätettiin kappaleen nimeen lisätä t-kirjain. Singlessä kappaleen nimi on kuitenkin oikeinkirjoitettu "Reunalla".

Spotify-suoratoistopalvelussa kappale "Kaksoishuiput" tunnetaan nimellä "(Heinolan) Kaksoishuiput". Kappaleen nimi viittaa Kymijoen ja Ruotsalaisen yhtymäkohdassa sijaitsevaan Tähtiniemen siltaan, jonka 105-metrinen kaksoispyloni on yksi kaupungin tunnetuimmista maamerkeistä.

## Arvostelut
* Desibeli.net: 
* Soundi: 

## Lähteet
Leptospiroosi

**Leptospiroosi** eli **Weilin tauti** on vakava zoonoottinen kuumetauti, jonka aiheuttavat *[[Leptospira icterohemorrhagiae]]* sekä eräät muut ''Leptospira''-suvun spirokeetat. Näitä bakteereja levittävät monet jyrsijät, esimerkiksi rotat. Taudin itämisaika on yhdestä kolmeen viikkoon, minkä jälkeen tulee korkea kuume, lihassärkyjä, päänsärkyä, silmän sidekalvotulehdus, munuaisvaurioita, maksavaurioita, aivokalvontulehdus sekä sydänlihastulehdus. Tautia hoidetaan mikrobilääkkeillä, esimerkiksi penisilliinillä. Leptospiroosia esiintyy maailmanlaajuisesti, mutta Suomessa tauti on harvinainen.

Tauti on saanut nimensä sen aiheuttajan havaitsijan, saksalaisen lääkärin Adolf Weilin, mukaan.

Koirille on kehitetty rokote leptospiroosia vastaan. Leptospiroosi on Suomessa "muu ilmoitettava tartuntatauti". Syksyllä 2024 todettiin koirilla kotoperäinen leptospiroosiepidemia, ja osa eläinlääkäreistä suosittelee eläinten rokottamista Etelä-Suomessa. 

## Lähteet

## Aiheesta muualla
*Ruokavirasto: Leptospiroosi
*Terveyskirjasto: Leptospiroosi
*The Leptospirosis Information Center 
*Kyoto Encyclopedia of Genes and Genomes (KEGG): Leptospirosis 
*Centers for Disease Control and Prevention (CDC): Leptospirosis
Eikä vielä ole edes ilta

__NOTOC__
**Eikä vielä ole edes ilta** on Apulannan yhdeksäs studioalbumi. Se ilmestyi vuoden 2007 helmikuussa. Albumilta on julkaistu kultasingle ”Koneeseen kadonnut”, sekä promosinglenä kappaleet ”Viisaus ei asu meissä” ja ”Trauma”. Albumin musiikki on punk-vaikutteisempaa kuin Apulannan kolmella edellisellä albumilla. Albumilla on kuultavissa vaikutteita myös heavy metallista.
Albumin kaikki kappaleet säveltäneen ja sanoittaneen Toni Wirtasen mukaan albumin kappaleet käsittelevät jonkin verran mielenterveysongelmia. Lisäksi Wirtanen on sanonut, että kappaleiden sanat ovat olleet kaikkein vaikeimmat kirjoittaa koko Apulannan historiassa, ja että niiden tekemisessä kesti pitempään kuin missään muissa Apulannan sanoituksissa.

"Eikä vielä ole edes ilta" nousi heti ilmestyttyään Suomen albumilistan ykköseksi ja oli kärjessä yhteensä neljä viikkoa. Se on myös myynyt platinaa viidentenä Apulannan albumina. Albumi voitti Parhaan Rock-Albumin Emma-palkinnon.

## Kappaleet
Sävellykset ja sanat Toni Wirtanen, sovitukset Apulanta.

# Viisaus ei asu meissä – 03:06
# Karman laina – 03:12
# Kaivo – 03:52
# Näytelmä – 03:53
# Eikä vielä ole edes ilta – 04:10
# Trauma – 04:23
# Koneeseen kadonnut – 04:11
# Väistö – 04:56
# Nimensä alle – 04:26
# Ylijäämävalumaa – 03:42

## Kokoonpano
* Toni Wirtanen – laulu ja kitara 
* Simo "Sipe" Santapukki – rummut
* Sami Lehtinen – basso

### Tuotanto
* Jyrki Tuovinen – tuotanto, äänitys ja miksaus
* Arttu Peljo – äänitys
* Antti Pitkäjärvi – piano ja taustalaulu kappaleessa "Koneeseen kadonnut"
* Svante Forsbäck – masterointi

## Arvostelut
* Desibeli.net: 
* Dome.fi: *positiivinen*
* Imperiumi.net: 
* Nyt.fi: 
* Soundi: 

## Lähteet
Shakti (hindulaisuus)

**Shakti** on hindulaisuudessa naispuolisen jumalallisen energian käsite. Lähes jokaisella hindulaisuuden jumalalla on oma shaktinsa, joka juontaa juurensa Purushan ja Prakritin käsitteestä: miespuolinen Prakriti on aine, ruumis, ja kaikki fyysinen, kun taas Purusha on henki, sielu ja kaiken energia. Yleistäen voidaan käyttää esimerkkinä sähköllä toimivaa konetta: shakti on virtalähde, jota ilman kone ei toimi. Tämän ansiosta hindujumaluuksia palvotaan lähes aina perheineen, koska ilman shaktia jumala on voimaton, ja ilman jumalia shaktikaan ei voi toimia.

## Shaktismi

Shaktismi on hindulaisuuden kolmanneksi suurin haara vaishnaviittien ja shaiviittien jälkeen. Sen edustajat palvovat shaktia itseään eli Devin (Suuren Jumalattaren) eri ilmenemismuotoja. Suositumpia näistä ovat tuhon ja suojeluksen jumalatar Kali, vaurauden jumalatar Lakshmi eri inkarnaatioineen (mm. Radha), viisauden ja musiikin jumalatar Sarasvati, sotaisa neitsytjumalatar Durga ja tämän lempeämpi, äidillinen muoto Parvati.

## Lähteet

* 
*
Rio Negro

**Rio Negro** eli ”Musta joki” ( ja ) on Etelä-Amerikassa virtaavan Amazonjoen sivujoki. Sen pituus on 2&nbsp;230 kilometriä, ja se on suurin Amazonin pohjoispuolen sivujoista. Se on maailman suurin niin sanottu mustanveden joki. Tumman värinsä se saa kulkiessaan soiden ja rämeiden läpi. Rio Negron ja Amazonin nimellä Encontro das Águas tunnettu yhtymäkohta on vesimassojen värieroista johtuen turistinähtävyys.

Rio Negro alkaa Kolumbiassa, jossa se tunnetaan nimellä Río Guainía. Joki mutkittelee Venezuelan ja Kolumbian rajalla ennen kuin se saavuttaa Brasilian.

## Veden korkeuden vaihtelut

Veden korkeuden mittaukset aloitettiin Manausin kaupungissa, Rio Negron yhtymäkohdassa Amazonjokeen, vuonna 1902. Normaaliolosuhteissa Rio Negroa pitkin pääsee laivalla 700 kilometrin matkan, mutta vedenpinnan korkeus vaihtelee suuresti. Vuonna 2009 oli ennätystulvat, jolloin veden korkeus joessa oli lähes 30 metriä. Vuonna 2010 veden pinta taas oli alimmillaan mittausten aloittamisesta, vain 13,63 metriä. Se vaikeutti jo laivaliikennettä ja aiheutti ihmisille hätätilan, kun kalat kuolivat kuumuuteen ja ruoasta tuli pulaa.

## Lähteet

## Aiheesta muualla
Sergei Anohin

**Sergei Nikolajevitš Anohin** (, 1. huhtikuuta 1910 Moskova – 15. huhtikuuta 1986) oli neuvostoliittolainen koelentäjä.
 
Anohin tutustui vuonna 1924 purjelentoon. Vuonna 1934 hänestä tuli lennonopettaja Koktebelissa toimivaan purjelentokouluun. Siellä hän teki uuden koneen koelennot. Suuren isänmaallisen sodan aikana hän lensi useita eri koneita. Hän oli kehittämässä myös rahtikoneversiota liitokoneesta.   

Anohin joutui pahaan lento-onnettomuuteen 17. toukokuuta 1945. Onnettomuudessa hän menetti toisen silmänsä. Tästä huolimatta lentoura jatkui. 1950-luvulla hänestä tuli koelentäjien kouluttaja. 

Anohin oli naimisissa purjelentäjä Margarita Rasenskajan kanssa.
Dia (mytologia)

**Dia** (, ”kirkas taivas”) on kreikkalaisessa mytologiassa Peirithooksen, lapiittien kuninkaan, äiti. Hänen puolisokseen mainitaan kuolevainen Iksion, mutta Peirithooksen isä saattoi olla myös Dian orin muodossa vietellyt ylijumala Zeus.

## Lähteet
Esa-Pekka Mattila

**Esa-Pekka Mattila** (s. 7. maaliskuuta 1989 Espoo) on suomalainen vammaisurheilija, jonka lajina on pyörätuolikelaus. Vuonna 2006 Mattila voitti vammaisten maailmanmestaruuskisojen yhteydessä käydyn nuorisokilpailun 100 metrin pyörätuolikelauksessa Assenissa ajalla 16,00, sekä 400 metrin kelauksen ajalla 1,00.52. Seuraavana vuonna hän sijoittui avoimissa Sveitsin-mestaruuskisoissa 100 metrillä yhdeksänneksitoista ja 200 metrillä kahdenneksikymmenenneksi. Myöhemmin samana vuonna hän voitti vammaisurheilun SM-kisoissa hopeaa 100 metrin pyörätuolikelauksessa ajalla 15,98.

Mattila kilpaili ensimmäisissä paralympialaisissaan Lontoossa 2012. Hän sijoittui 100 metrin alkuerässään kuudenneksi ajalla 14,99, eikä näin päässyt vammaluokkansa (T54) finaaliin. Aiemmin samana vuonna hän sijoittui samalla matkalla neljänneksi Stadskanaalissa kilpailluissa vammaisurheilijoiden EM-kilpailuissa. Hän kelasi siellä ajan 15,21.

Mattilan edustama urheiluseura on Espoon Tapiot.

## Lähteet

## Aiheesta muualla
*Esa-Pekka Mattilan kotisivut
Messier 67

**Messier 67** (**M67**, **NGC 2682**) on Kravun tähdistössä sijaitseva avoin tähtijoukko, jonka saksalainen tähtitieteilijä Johann Gottfried Koehler löysi vuonna 1779. Charles Messier löysi ja luetteloi sen itsenäisesti vuotta myöhemmin. Se sijaitsee noin 2&nbsp;700 valovuoden päässä Maasta. Sen todellinen leveys on noin 10 valovuotta ja näennäinen läpimitta 30 kaariminuuttia.

M67 on yksi vanhimmista avoimista joukoista Linnunradalla. Sen ikä on tuoreimman arvion mukaan noin 4 miljardia vuotta, eli joukon tähdet ovat hieman Aurinkoa nuorempia. M67 on kuitenkin avoimeksi joukoksi poikkeuksellisen vanha, sillä useimmat joukot hajoavat alle miljardin vuoden ikäisinä ohikulkevien tähtien tai vuorovesivoimien aiheuttamien häiriöiden takia sekä tähtien linkoutuessa ulos joukosta. Ikänsä takia sitä onkin tutkittu paljon Auringon kaltaisten tähtien kehitystä selvitettäessä.

## Koostumus

M67 koostuu yli 500 tähdestä. Yli 100 näistä ovat oman Aurinkomme kaltaisia pääsarjan tähtiä, mutta joukossa on myös lukuisia punaisia jättiläisiä. Lisäksi joukossa on noin 150 valkoista kääpiötä sekä 30 poikkeavaa sinistä tähteä (*blue stragglers*), joiden syntymekanismia ei tunneta tarkasti, mutta niiden epäillään muodostuvan pääsarjan tähtien sulautuessa yhteen, jolloin syntyvä raskas tähti on samanikäinen mutta muita kirkkaampi ja sinisempi.

Useimmat avoimet joukot sisältävät pääasiassa nuoria ja kuumia, sinisiä tähtiä. Koska M67 on poikkeuksellisen vanha, joukossa ei ole spektriluokkaa F kuumempia jäseniä em. poikkeavia tähtiä lukuun ottamatta. Tätä kuumemmat tähdet ovat jo viilentyneet pääsarjasta punaisiksi jättiläisiksi. Tähtien kirkkautta lämpötilan funktiona kuvaavassa Hertzsprungin-Russellin kaaviossa tämä näkyy jyrkkänä mutkana yläoikealle. Joukon edelleen vanhetessa tämä käännepiste siirtyy pääsarjaa myöten alaoikealle.

## Havaitseminen

M67 näkyy Suomessa syyskuusta huhtikuuhun Kravun tähdistössä kohoten etelässä noin 40 asteen korkeudelle horisontista. Sen suhteellinen kirkkaus on +6.9, joten se on hyvissä olosuhteissa mahdollista nähdä paljaalla silmällä. Kiikareilla se näkyy paremmin, ja pienellä kaukoputkella on mahdollista erottaa yksittäisiä tähtiä.

## Lähteet

## Aiheesta muualla
* SEDSin Messier -sivut M67:sta
Tuoksusimake

**Tuoksusimake** (*Anthoxanthum odoratum*) on yleinen monivuotinen tuulipölytteinen heinä. Se tuoksuu kumariinilta.

## Ulkonäkö ja koko
Tuoksusimake kasvaa yleensä 10–40 cm korkeaksi. Se heilimöi alkukesästä. Röyhy on tiivis, 3–5 cm pitkä ja kaartuva, josta heteet siirottavat selvästi ulos.

## Levinneisyys
Tuoksusimake kasvaa koko Euroopassa ja Venäjän länsiosissa. Etelä-Suomessa kasvaa yleisesti eteläntuoksusimaketta (*Anthoxanthum odoratum* subsp. *odoratum*) ja Pohjois-Suomessa vastaavasti pohjantuoksusimaketta (*Anthoxanthum odoratum* subsp. *alpinum*). Jälkimmäistä pidetään usein omana lajinaan (*Anthoxanthum alpinum*).

## Elinympäristö
Tuoksusimake pärjää kuivilla paikoilla, kuten kallioilla, mutta menestyy myös hikevillä mailla.

## Lähteet

## Aiheesta muualla
* Suomen Lajitietokeskus: Eteläntuoksusimake (''Anthoxanthum odoratum'')
* Pinkka, Lajintuntemuksen oppimisympäristö: Eteläntuoksusimake (''Anthoxanthum odoratum'')
* ITIS: ''Anthoxanthum odoratum'' 
* United States Department of Agriculture (USDA): ''Anthoxanthum odoratum'' 
* Flora of China: ''Anthoxanthum odoratum'' 
* Centre for Agriculture and Biosciences International (CABI): Anthoxanthum odoratum (sweet vernal grass)
Hortensiat

**Hortensiat** (*Hydrangea*) on Itä-Aasiassa ja Amerikassa luonnonvaraisena kasvava kukkakasvisuku, jossa on 70–75 lajia, joihin kuuluu köynnöksiä ja pieniä pensaita. Niitä kasvatetaan koristekasveina suurten kukintojensa takia. Suurin osa lajeista kasvaa luonnonvaraisina Kiinassa ja Japanissa.

Hortensian kukat ovat yleensä valkoisia, punaisia tai sinertäviä. Joidenkin lajien kukkien väri riippuu maaperän happamuudesta tai alumiinipitoisuudesta.

Hortensiat ovat suosittuja kasveja muun muassa kuvioistutuksissa.

## Lajeja ja lajikkeita
* *[[Hydrangea anomala]]* – huntuhortensia
** ''Hydrangea anomala'' subsp. ''petiolaris'' – köynnöshortensia
* *[[pallohortensia|Hydrangea arborescens]]* – pallohortensia
* *[[Hydrangea aspera]]*
* *[[Hydrangea bretschneideri]]*
* *[[Hydrangea candida]]*
* *[[Hydrangea caudatifolia]]*
* *[[Hydrangea chinensis]]*
* *[[Hydrangea chungii]]*
* *[[Hydrangea cinerea]]*
* *[[Hydrangea coacta]]*
* *[[Hydrangea coenobialis]]*
* *[[Hydrangea davidii]]*
* *[[Hydrangea dumicola]]*
* *[[Hydrangea gracilis]]*
* *[[kiinanhortensia|Hydrangea heteromalla]]* – kiinanhortensia
** ''Hydrangea heteromalla'' 'Bretschneideri' – kesähortensia
* *[[Hydrangea hirta]]* – nokkoshortensia
* *[[Hydrangea hydrangeoides]]* (aiemmin *[[Herttahortensiat|Schizophragma]] hydrangeoides*) – herttahortensia
* *[[Hydrangea hypoglauca]]*
* *[[Hydrangea integrifolia]]*
* *[[kehtohortensia|Hydrangea involucrata]]* – kehtohortensia
* *[[Hydrangea kawakamii]]*
* *[[Hydrangea kwangsiensis]]*
* *[[Hydrangea kwangtungensis]]*
* *[[Hydrangea lingii]]*
* *[[Hydrangea linkweiensis]]*
* *[[Hydrangea longifolia]]*
* *[[Hydrangea longipes]]*
* *[[Hydrangea macrocarpa]]*
* *[[jalohortensia|Hydrangea macrophylla]]* – jalohortensia
** *Hydrangea* Macrophylla-ryhmä – jalohortensia
* *[[Hydrangea mangshanensis]]*
* *[[japaninhortensia|Hydrangea paniculata]]* – japaninhortensia
** ''Hydrangea paniculata'' 'Grandiflora' – syyshortensia
** ''Hydrangea paniculata'' 'Mustila' – mustilanhortensia 
** ''Hydrangea paniculata'' 'Praecox' – kuutamohortensia
* *[[Hydrangea petiolaris]]*
* *[[tammihortensia|Hydrangea quercifolia]]* – tammihortensia
* *[[Hydrangea radiata]]* – lumihortensia
* *[[Hydrangea robusta]]* – purppurahortensia
* *[[Hydrangea sargentiana]]*
* *[[Hydrangea scandens]]*
* *[[Hydrangea serrata]]* – safiirihortensia
* *[[Hydrangea serratifolia]]*
* *[[Hydrangea stenophylla]]*
* *[[Hydrangea strigosa]]*
* *[[Hydrangea stylosa]]*
* *[[Hydrangea sungpanensis]]*
* *[[Hydrangea xanthoneura]]*
* *[[Hydrangea zhewanensis]]*

## Lähteet

## Aiheesta muualla
* Suomen Lajitietokeskus: Hortensiat – ''Hydrangea''
* Finto: Kassu – Kasvien suomenkieliset nimet: ''Hydrangea''
* ITIS: ''Hydrangea'' 
* United States Department of Agriculture (USDA): ''Hydrangea'' 
* Flora of China: ''Hydrangea''
Merimiespassi

**Merimiespassi** on merenkulkijan kansallinen henkilötodistus. Merimiespassi ei ole varsinainen ulkomaanpassi, mutta se oikeuttaa henkilön käymään ja viettämään aikaa maissa laivan ollessa satamassa. Sen sijaan jos vaihtaa satamassa laivasta toiseen, on mukana oltava myös virallinen, varsinainen ulkomaanpassi tai Schengen-alueella henkilöllisyystodistus.

Ennen Euroopan unionin jäsenyyttä Suomessa oli käytössä myös esteettömyystodistus-niminen asiakirja. Sitä käyttivät lähinnä merenkulkuoppilaat, joilla asevelvollisuus oli suorittamatta. Useimmissa valtioissa tällä asiakirjalla pääsi maihin vain esimiehen valvonnassa.  Asiakirja poistui EU:n myötä käytöstä.

## Lähteet
NHL-kausi 1984–1985

**Kausi 1984–85** oli National Hockey Leaguen historian 68. kausi. Sen aikana pelattiin 80 runkosarjaottelua 21 joukkueen voimin. Stanley Cupin vei Jari Kurrin ja Wayne Gretzkyn edustama Edmonton Oilers, joka voitti toisen mestaruutensa. Loppuottelussa Oilers voitti Philadelphia Flyersin. Jari Kurri teki runkosarjan piste-ennätyksensä 135 tehopistettä (71 maalia ja 64 syöttöä). 

## Runkosarja

**''Selite:** V = Voitot, H = Häviöt, T = Tasapelit, + = Tehdyt maalit, - = Päästetyt maalit, Pist. = Pisteet, RM = Rangaistusminuutit*
===Prince of Wales -konferenssi===




===Clarence Campbell -konferenssi===




===Pistepörssi===
*Selite: O = Pelatut ottelut; M = Maalit; S = Syötöt; Pist. = Pisteet''

## Pudotuspelit

Edmonton Oilers teki lukuisia ennätyksiä vuoden 1985 pudotuspeleissä. Näihin lukeutui NHL:n ennätys 44 maalia kuuden ottelun sarjassa Chicago Black Hawksia vastaan läntisen konferenssin finaalissa. Myös Wayne Gretzky teki NHL-ennätyksen 30 syötöllään ja 47 tehopisteellään 18 ottelussa. Jari Kurri teki yhä voimassa olevan NHL:n pudotuspelien maaliennätyksen 19 osumallaan. 

### Stanley Cup -finaali

Edmonton 4, Philadelphia 1

### Stanley Cup -finaaliottelut

## NHL-palkinnot

## Aiheesta muualla
*Hockey Database
*NHL.com
*Oiler playoff highlights
Omaguan kieli

**Omagua** on lähes sammunut tupi-kieli, jota puhuu noin 10&ndash;100 omaguaintiaania, jotka asuvat Iquitosin tienoilla Perussa. Aikoinaan sitä puhuttiin myös suuressa osassa Länsi-Brasiliaa, mutta nyt sen epäillään sammuneen siellä.

## Murteet

Omaguan kielellä on kolme murretta:

*aizuare
*curacirari
*paguana

## Lähteet
Villach

**Villach** (, ), on kaupunki Itävallassa. Se on Klagenfurtin jälkeen Kärntenin osavaltion toiseksi suurin kaupunki. Kaupungin asukasluku on 61&nbsp;662 (2017).

Villach sijaitsee Itävallan eteläosassa lähellä Italian ja Slovenian vastaisia rajoja. Kaupunki on tärkeä rautatie- ja autoliikenteen solmukohta. 

## Lähteet

## Aiheesta muualla
Kodukaitse

**Kodukaitse** oli virolainen maanpuolustusjärjestö, joka perustettiin Neuvostoliitosta vapautumisen aikoihin. 

Nimi tarkoittaa kodinturvaa. Kodukaitse yhdistettiin myöhemmin Kaitseliitiin.
Coral Castle

**Coral Castle** () on korallikivistä tehty rakennelma Homesteadin kaupungissa Floridassa Yhdysvalloissa. Kivimuurin ympäröimällä alueella on jopa usean tonnin painoisista korallilohkareista tehtyjä rakennelmia ja veistoksia. Coral Castlen rakensi vuosina 1920–1940 latvialais-yhdysvaltalainen Edward Leedskalnin () oman kertomuksensa mukaan kotimaahansa Latviaan jääneen 16-vuotiaan rakastettunsa Agnesin kunniaksi.

Syrjäänvetäytyvä Leedskalnin rakensi linnaansa lähinnä öisin ja tiettävästi yksin, käyttäen apunaan vain yksinkertaisia työkaluja, kuten taljoja ja vipuja. Leedskalnin ei elinaikanaan kertonut juuri mitään käyttämistään rakennusmenetelmistä. Hän ainoastaan väitti keksineensä, kuinka muinaiset egyptiläiset rakensivat pyramidinsa. Leedskalnin kuoli vuonna 1951.

50 kiloa painaneen ja tuberkuloosia sairastaneen Leedskalninin yksinäistä saavutusta on pidetty jopa tieteellisesti selittämättömänä. Yksikään tutkija ei kuitenkaan ole tiettävästi tutkinut Coral Castlea. Vastaavista keinoista siirrellä raskaita esineitä yksinkertaisin apuvälinein on useita dokumentoituja esimerkkejä. Yksi tunnetuiksi tulleista esimerkeistä on eläkkeelle jäänyt rakentaja Wally Wallington, joka on rakentanut kyseisillä tekniikoilla kopiota Stonehengestä. Coral Castlen rakennusaikana otetuissa valokuvissa esiintyy suuria kolmijalkoja, väkipyöriä ja vinssejä.

## Lähteet
* 

### Viitteet

## Aiheesta muualla

* Bullard's book on the building of ''Coral Castle'' 
* Florida Tourismin Coral Castle -sivusto 
* Jon De'Pewin sivusto Coral Castle Code 
*
Bregenz

**Bregenz** on kaupunki Itävallassa. Se on Vorarlbergin osavaltion pääkaupunki. Bregenzissä oli 1.1.2024 arvion mukaan 29&nbsp;643 asukasta.

Bregenz sijaitsee Bodenjärven itäisellä rannalla.

## Lähteet

## Aiheesta muualla
*www.bregenz.at - viralliset kotisivut